kardosdrur/scandi-wiki huggingface dataset:
Korporal

Korporal (:corporal omdannet fra corps) er den laveste underofficer i et lands væbnede styrker.

Svarer til Leading Rating i Royal Navy, Caporal-chef i Frankrig og Unteroffizier i Bundeswehr.

Danmark 
I Danmark var korporalgraden den laveste rang indenfor sergentgruppen, men efter genindførslen af rangen i 2008 er det nu den højeste grad indenfor konstabelgruppen. Der er i alt 1.400 korporalstillinger i det danske forsvar.

Den 1. oktober 2008 blev 23 danske overkonstabler fra Hæren som de første udnævnt til korporaler. Korporaler i hæren udfylder følgende stillinger: Kontorhjælpere, forsyningshjælpere, IT-teknikere, faglige håndværkere, næstkommanderende i gruppestørrelse, vognkommandører på pansrede køretøjer, specialiststillinger og små sektioner uden en direkte leder.

Den 9. marts 2012 blev henholdsvis 12 marine- og 12 flyverspecialister fra Søværnet og Flyvevåbnet udnævnt til korporaler. I Søværnet er graden tiltænkt til ansatte der fungerer som hjælpeinstruktører.

I Hjemmeværnet er en korporal næstkommanderende i gruppestørrelse. Navigatører i Marinehjemmeværnets enheder er ligeledes korporaler.

Berømte korporaler og korporaler i litteraturen 
 Adolf Hitler – Det Tredje Riges diktator 1933-45
 korporal Blutch – tegneserien Blåfrakkerne af Raoul Cauvin.

Kilder 

Militære titler
Lise Reinau

Lise Reinau (født Annelise Engelbrecht Hansen 15. januar 1933, København, død 14. marts 2020) var en dansk sangerinde.

Hun debuterede i Sverige i 1954 med sin mand Poul Reinaus ensemble, der også fik en del kortere og længere engagementer i udlandet. Hun blev siden en af vokaljazzens fineste fortolkere i Danmark med afstikkere til det mere poppede repertoire. Både på det daværende Radio Mercur og senere på Danmarks Radio, stod hun i perioder for ugentlig aftenunderholdning, oftest som solist i større eller mindre ensembler; bl.a. i serien Hr. Og Fru Musik. Lise Reinaus indspilninger er præget af god musikalsk backing samt underfundige tekster af bl.a. Erik Deigaard, Henrik H. Lund og Fini Jaworski. Hendes første pladeudgivelser var fortolkninger af internationale schlagere som for eksempel Tammy (1957), Kiss Me Honey Honey (1960) og What Do You Want To Make Those Eyes At Me For (1961). Albummet Atmosphere (1966) er værd at fremhæve, men Lise Reinau vandt sit største publikum med nummeret Herlev (1966), som handler om forstadslivets glæder, og efter denne havde hun for alvor fundet sin egen stil. 

Fra midt i 1960'erne og frem  blev det til en række albumudgivelser, hvoraf en enkelt nåede helt til Japan 30 år efter udgivelsen i Danmark. Det var Lise for sjov/Lise for alvor, der blandt andet indeholdt et par numre i bossa nova-stil. De tidlige udgivelser, især Atmosphere, er i dag eftertragtede samlerobjekter på brugtplademarkedet.

I årenes løb blev det til mange tv- og radiooptrædener samt koncerter med store og små orkestre, især i 1960'erne og 1970'erne, og i starten af 2000'erne kunne hun opleves på scenerne med ensemblet Lise Reinau & Her Old Stars. De kan høres på CD'en Danish Delight (2001). En retrospektiv CD med hidtil uudgivet materiale udkom i 2013 under titlen "Music, Maestro - Please", som Christian Rohde fra RadioJazz redigerede. (Music Mecca).

Kilder 

Sangere fra Danmark
Hannah Bjarnhof

Hannah Elisabeth Bjarnhof (6. juli 1928 på Frederiksberg – 20. maj 2002) var en dansk skuespillerinde og lydbogsindlæser.

Hun debuterede som 18-årig i Riddersalen, og blev senere uddannet på Det Kongelige Teaters Elevskole i 1948.

Hun var herefter tilknyttet Odense Teater, hvor hun bl.a. spillede Pygmalion i 1949. Kort efter gjorde hun sit talent gældende på kabaret-scenerne, hovedsageligt i København, og kan bl.a. høres på LP'en En Aften I Cabaret La Blonde (1955). 

I en af Sejr Volmer-Sørensens lørdagsudsendelser på DR slog hun igennnem med monologen Føss'da''', der sidenhen
blev hendes største kendemærke i generationer frem. Herefter fulgte mange øvrige monologer, men aldrig med samme gennemslagskraft. Bjarnhof var i 1960'erne tilknyttet Århus og Ålborg Teater, men det blev også til
en del radio- og tv-spil, samt brevkasse-virksomhed på flere af Allers blade, og på Radio Mercur. Det blev også til en del revy-engagemente og filmroller.

Gennem hele sin karriere havde Bjarnhof endvidere en række biroller på dansk film, hun indspillede plader og var en flittigt benyttet oplæser. Var midt i 1980'erne på tourne med en one-woman-kabaret bestående af Poul Henningsen-tekster, også vist på DR TV, og optrådte derefter i Toni Rodians søndags-kabaret på Rialto Teatret i 1990/91.
Hun dukkede op i Rejseholdet på TV i 2000, og året efter udkom CD'en En På Frakken, der bestod af udvalgte indspilninger, alle med den umiskendelige Bjarnhof-artikulation. Denne plade vakte især interesse blandt det yngre publikum.

Fra begyndelsen af karrieren og frem til sin død underviste Hannah Bjarnhof en lang række af vore senere store skuespiller-talenter, og fungerede også som iscenesætter og billedkunstner.

Hannah Bjarnhof var datter af forfatteren og journalisten Karl Bjarnhof.

I 2013 indstillede Københavns Vejnavnenævn, at den nye plads ved Vester Voldgade skulle opkalds efter hende. Kommunen ønskede at hædre en homoseksuel person, og Hannah Bjarnhof sprang ud som lesbisk i en sen alder. Valget faldt dog senere på navnet Regnbuepladsen''.

Referencer

Eksterne henvisninger 
 
 

Skuespillere fra Danmark
Lydbogsindlæsere
Personer fra Frederiksberg
Mørke

Mørke er flere ting:


Fravær af lys
 Tusmørke – det tidsrum hvor solen er gået ned, men stadig er mindre end et vist antal grader under horisonten
 Mørk energi – hypotetiske begreb for energi der ikke vekselvirker med elektromagnetisme
 Mørkerædsel – angst for mørke eller nat
 Mørkeskoven – et skovområde i nordisk mytologi
 Solformørkelse – når månen befinder sig imellem Jorden og solen

Det onde
 Mørket – en betegnelse for det onde
 Den mørke side – i Star Wars en betegnelse for Sithernes måde at bruge Kraften på

Uvidenhed
 Den mørke middelalder – europæisk tidlig middelalder

Mørke Djursland
 Mørke (by) – en landsby på Djursland
 Mørke Sogn – et sogn i Syddjurs Provsti (Århus Stift)
 Mørke Kirke – en kirke i Mørke Sogn i Syddjurs Kommune

I fiktionen
 Mørke (film) – en dansk film fra 2005
 Mørkeleg – en dansk film fra 1996
 Mørkeland – true-crime podcast om mord, fortalt over sofabordet mellem to kusiner i København

Det Gamle Testamente (De 10 plager)
 Mørke (den 9. plage)
Mammografi

Mammografi er en undersøgelse ved brug af røntgenstråling til at opdage brystkræft.

Eksterne henvisninger 

 Mammografi – røntgenundersøgelse af brystet på Kræftens Bekæmpelses hjemmeside

Radiologi
Serj Tankian

Serj Tankian (armensk: Սերժ Թանկյան) (født den 21. august 1967 i Beirut, Libanon) er en amerikansk/armensk musiker. Tankian er bedst kendt for sit arbejde med det alternative metal-band System of a Down. I 2007 udgav Serj Tankian sit første soloalbum ved navn Elect the Dead hvor han selv stod for en stor del af instrumentindspilningerne og al sang.

Biografi 
I en alder af fem år flyttede Serj Tankian med sine forældre til Los Angeles i Californien. Som  barn tog han sanglektioner i fire år samt guitar. Serj endte på en armensk skole, kaldet Rose & Alex Pilibosl. Efter high school studerede han marketing. 
I 1993 stiftede han bandet Soil med Daron Malakian som senere splittede op. Serj og Daron lavede derefter et andet band ved navn Victims of a Down som var navngivet efter et digt Daron havde skrevet. Serj mente dog at Victims skulle ændres til System fordi ordet føltes "stærkere." 

Serj Tankian er også venstre-orienteret aktivist, og kæmper mod uretfærdighed og vold. Den 13. september 2001, to dage efter angrebet på World Trade Center, skrev han et essay på System of a Downs officielle hjemmeside, hvor han beskrev og kommenterede situationen. Essayet blev kaldt Understanding Oil, da mange af læserne misforstod budskabet. Serj Tankian er desuden vegetar og fortaler for dyrs rettigheder, og har medvirket i en flyer om vegetarisme for Anima og PETA.

Sideprojekter 
Udover at være et medlem af System of a Down har Tankian også sit eget pladeselskab som hedder Serjical Strike Records en underdivision af Columbia Records. Han har også sunget sange sammen med andre bands som Mushroom Cult af Dog Fashion Disco og lagt vokal på sangen Mein af Deftones.
Han producerede "Enter The Chicken" af Buckethead og lagde vokal til Bucketheadsangene We are One, Coma, og Waiting Hare.

Diskografi 
 2007: Elect the Dead
 2010: Elect the Dead Symphony
 2010: Imperfect Harmonies
 2012: Harakiri

Med System of a Down 
 1998: System of a Down
 2001: Toxicity
 2002: Steal This Album!
 2005: Mezmerize
 2005: Hypnotize

Med Serart 
 2003: Serart

Med Axis of Justice 
 2004: Concert Series Volume 1

Fodnoter 
 

Personer fra Beirut
Sangere fra USA
Guitarister fra USA
Keyboardspillere fra USA
System of a Down
Jørgen Nielsen

Jørgen Nielsen, navnet henviser til forskellige personer:
 J.J. Nielsen – dansk møller og politiker (Jørgen Jacob Nielsen, 1814-1887)
 Jørgen Nielsen (fodbolddommer) – dansk fodbolddommer.
 Jørgen Nielsen (bassist) – dansk musiker.
 Jørgen Nielsen (violinbygger) – dansk violinbygger.
 Jørgen Nielsen (fodboldspiller) – dansk fodboldspiller.
 Jørgen Nielsen (forfatter) – dansk forfatter.
 Jørgen 'Fehår’ Nielsen – dansk Hells Angels-rocker.
 Jørgen Nielsen (borgmester) – dansk politiker, borgmester i Ry Kommune 1970-1982
Efterklang (musikgruppe)

Efterklang er en dansk indie-gruppe fra København og blev dannet i december 2000. De har foreløbigt udgivet fem albums i fuld længde, Tripper, Parades, Magic Chairs, Piramida og Altid Sammen, samt tre EP'er, Springer, Under Giant Trees og Lyset - EP.

Gruppen bestod oprindeligt af Mads Brauer, Casper Clausen, Thomas Kirirath Husmer, Rasmus Stolberg og Rune Mølgaard. Sidstnævnte er dog ikke længere en fast del af gruppen, men bidrager stadigvæk til sangskrivningen indimellem.
I forbindelse med både pladeindspilninger og især live-optrædener bliver gruppen suppleret af en række musikere.

Gruppen har vundet adskillige priser, herunder Årets album ved Årets Steppeulv for Parades og Piramida.

Medlemmer

Nuværende medlemmer 
 Mads Brauer
 Casper Clausen
 Rasmus Stolberg

Live- og studiemusikere 
 Heather Woods Broderick (klaver, fløjte, vokal)
 Peter Broderick (violin/sang til koncerter)
 Frederik Teige (guitar/sang til koncerter)
 Niklas Antonsson (trombone til koncerter)

Tidligere medlemmer 
 Rune Mølgaard
 Thomas Kirirath Husmer

Diskografi 
 Springer EP (Rumraket, 2003)
 Tripper (Rumraket, 2004)
 Tripper (Leaf, 2004)
 Springer EP, (Leaf, 2005)
 One Sided LP (Burnt Toast Vinyl, 2006)
 Under Giant Trees (The Leaf Label, 2007)
 Parades (The Leaf Label, oktober 2007)
 Magic Chairs (4AD, februar 2010)
 Piramida  (4AD, september 2012)
Altid Sammen (Rumraket / 4AD, september 2019)
Lyset - EP (Rumraket / 4AD, december 2019)

Eksterne henvisninger 

 Efterklangs hjemmeside 
 Officiel myspace side 
 Post Everything artist side 
 Parades anmeldelse på DrownedinSound 
 Under Giant Trees anmeldelse på DrownedinSound 
 Efterklang interview på the milk factory, Oct 2007 
 Tripper anmeldelse på the milk factory 
 PopMatters anmeldelse af Tripper 
 Pitchfork anmeldelse af Tripper
 Stylus Magazine anmeldelse af Tripper 
 KultureFlash anmeldelse af Tripper og Springer

Fodnoter 

Musikgrupper fra Danmark
Har spillet på Roskilde Festival
Musikgrupper fra 2000
Musikere fra 4AD
American Idiot

American Idiot er Green Days syvende studiealbum og blev udgivet den 20. september 2004. Albummet havde blandt andet stor succes med singlerne "American Idiot", "Holiday", "Wake Me Up When September Ends" og "Boulevard of Broken Dreams", der toppede som nummer otte på den danske hitliste. I Danmark har albummet solgt platin, og dermed har den solgt over 40.000 eksemplar.

Koncept 
American Idiot et konceptalbum, der handler om Jesus of Suburbia, en person som hader sin hjemby og beslutter sig for at forlade den. Personerne St. Jimmy og Whatsername bliver introduceret senere. St. Jimmy er Jesus of Suburbia's "anden personlighed" mens Whatsername er en "Mother Revolution"-figur. Hen imod slutningen begår St. Jimmy selvmord og Jesus of Suburbia beslutter sig for at rejse tilbage til sin hjemby. Whatsername forlader ham også i den sidste sang, hvori Jesus of Suburbia glemmer hendes rigtige navn.

Sange

Referencer

Eksterne henvisninger 
 

Green Day-album
Album fra 2004
Konceptalbum
Idriss Déby

Idriss Déby Itno (født 18. juni 1952 i Fada, død 20. april 2021 ved Tibestibjergene) var præsident i Tchad. Han kom til magten i 1990, og tog over efter Hissein Habré som havde styret landet i 11 år med et etpartisystem. "Hverken guld eller grønne skove, kun frihed", sagde Déby i et løfte om at genoprette demokratiet i landet.

Ifølge flere menneskerettighedsorganisationer blev 25.000 mennesker dræbt under Débys regime. Hverken menneskerettigheder eller pressefrihed overholdes i landet.

Déby døde kort efter, han var blevet genvalgt til en sjette periode som præsident. Han tog ud for at besøge soldater, der nedkæmpede oprørere, ved fronten og blev skudt. Déby sad ved magten i mere end 30 år.

Referencer

Eksterne henvisninger 

Tchads præsidenter
Statsoverhoveder der kom til magten ved kup
Nuværende statsoverhoveder
Kai Normann Andersen

Kai Normann Andersen (11. april 1900 i København–24. juni 1967 på Frederiksberg) var en dansk komponist. Han var en af de førende danske komponister i første halvdel af det 20. århundrede. Han var uddannet bankmand, men kom tidligt i gang som komponist. Han bidrog til film og revyer med iørefaldende melodier. Melodierne til Landmandsliv og operettefilmen Mød mig på Cassiopeia blev store schlagere, ligesom en lang række melodier til både Liva Weel og hans hustru Ellen Gottschalch blev det.

Han var særdeles produktiv og skrev over 900 melodier. Blandt dem var kendte numre som: "Man binder os på mund og hånd", "Man bli'r så glad når solen skinner", "Jeg har en ven, en rigtig sailor" og "Hot Hot". Der er udgivet cd'er med alle de originale Kai Normann Andersen-fortolkninger med så forskellige kunstnere som Bjarne Liller, Grethe Mogensen og Ann-Mette Elten har udsendt komplette Kai Normann Andersen-album udsat for jazz-, pop- eller visearrangementer. Et udvalg af Kai Normann Andersens tidløse musik er optaget i Kulturkanonen i 2006. Andersen omtales i bogen Det 20. århundrede - De 100 mest betydningsfulde personer i Danmark.

Han er begravet på Frederiksberg Ældre Kirkegård.

Kendte melodier (udvalg) 
 "Stemningsmelodi"
 "Pige træd varsomt"
 "Lille du"
 "Glemmer du"
 "Den allersidste dans"
 "I dit korte liv"
 "Der var engang"
 "Musens sang"
 "Du gamle måne"
 "Titte til hinanden"
 "Jeg har elsket dig så længe jeg kan mindes"
 "Hot hot"
 "At elske er at leve"
 "Gå med i lunden"
 "Kammerat vær en mand"
 "Åh hvor jeg ih hvor jeg uh hvor jeg vil"
 "Der er tusind sange"
 "God morgen, god morgen"
 "Jeg har en ven"
 "Man blir så glad når solen skinner"
 "Hele verden nynner"
 "Man binder os på mund og hånd"
 "Jeg gir mit humør en gang lak"
 "Jeg ku bli noget så 1-2-3"
 "Alle går rundt og forelsker sig"
 "Flyv min hest"
 "Gå ud og gå en tur"
 "De små, små smil"
 "Jeg er på vej"
 "Den gamle skærslippers forårssang"
 "Så sødt som i gamle dage"
 "Filmstrimler"
 "Drømmeland"

Eksterne kilder/henvisninger 
 Film med musik af Kai Normann Andersen
 Omfattende samling af nodemanuskripter findes på Det Kongelige Bibliotek 
 

Personer med enkeltværker i Kulturkanonen
Danskere i 1900-tallet
Filmkomponister fra Danmark
Victor Cornelius

Victor Lars Cornelius (22. september 1897 i København – 9. maj 1961 i Gentofte) var en dansk komponist, pianist og sanger.

Blandt hans mest kendte sange kan nævnes Toner fra himlen, Tre røde roser, Lille kammerat, Tak for gode som for onde år, I en sal på hospitalet og Mor er den bedste i verden. Derudover har han også indsunget den første danske version af When You Wish Upon a Star fra Pinocchio i 1940.

Han er begravet på Bispebjerg Kirkegård i København.

Familie 

Hans barnebarn, Lars Cornelius Malm, født 15. maj 1957 i Sverige, er komponist og tekstforfatter. Han bor i Greve tæt på København. Han er ejer af Studie15 Greve og Pladeselskabet Malm Records.

Han har udgivet sangene

 Vores Jord - sunget af Mie & Michell
 Juleønsket - sunget af Vibe Lauth
 Nu gør jeg hvad jeg vil - sunget af Vibe Lauth

Udvalgt filmografi 
 Med fuld musik (1933)
 Snushanerne (1936)
 Alle går rundt og forelsker sig (1941)

Referencer

Eksterne henvisninger 
 
 

Komponister fra Danmark
Pianister fra Danmark
Sangere fra Danmark
Danskere i 1900-tallet
Filmkomponister fra Danmark
Personer fra København
Bao Xishun

Xi Shun (født 1951 i Kina) er indbygger i Indre Mongoliet som var verdens højeste mand fra den 15. januar 2005 til den 17. september 2009 anerkendt af Guinness Rekordbog.

I 2008 var det forventet, at rekorden som verdens højeste mand vil blive overtaget af Leonid Stadnyk, der ifølge sin læge er 2,59 meter høj, men Leonid Stadnyk ville ikke lade sig måle af folk fra Guinness Rekordbog, og Bao Xishun var på det tidspunkt officielt den højeste.

Han er målt til at være 2,361 meter høj på et hospital i Chifeng og har ingen sygdom der kan forklare højden i modsætning til den højeste mand der nogensinde har levet, Robert Wadlow, og de andre nulevende der påstår at være verdens højeste, Leonid Stadnyk og Ajaz Ahmed.

Den 24. marts 2007, da Bao Xishun var 56 år gammel, giftede han sig med den 28 år gamle kvinde Xia Shujian. Ceremonien blev afholdt den 12. juli 2007 i Djengis Khan-mausolæet i det nordlige Kina. Hun har normal højde for en kvinde i Mongoliet. Parret fik en dreng den 2. oktober 2008.

Den 17. september 2009, blev tyrkeren Sultan Kösen med sine 2.47 m, den højeste mand i verden.

Han bor nogle hundrede kilometer fra hvor den nu afdøde mindste mand i verden He Pingping boede.

Eksterne henvisninger 

 Bao Xishun  

Personer fra Kina
Verdensrekordindehavere
Nemo me impune lacessit

Nemo me impune lacessit (på dansk: Ingen krænker mig ustraffet) var Kongeriget Skotlands motto. Det bruges i dag som motto når den britiske regent besøger Skotland. Den britiske regent har et særligt våbenskjold, der kun bruges i forbindelse med besøg i Skotland, hvorpå mottoet findes.

Det samme motto blev brugt af Edgar Allan Poe som tilhørende den fiktive familie Montresor i novellen Amontillado-fadet.

Skotland
Latinske vendinger
Zurab Noghaideli

Zurab Noghaideli ( ) (født 22. oktober 1964) var Georgiens premierminister i perioden 11. februar 2005 til 16. november 2007.

Noghaideli blev født i kystbyen Kobuleti i den sydvestlige provins Adjarien. Han er uddannet fysiker fra Moskvas Statsuniversitet.

Han begyndte sin politiske karriere sammen med sin ven Zurab Zjvania i det georgiske grønne parti først i 1990'erne.

Han blev finansminister i Eduard Sjevardnadses regering i maj 2000.

Noghaideli blev premierminister i februar 2005 efter Zjvanias død og fratrådte selv af helbredsmæssige årsager i slutningen af 2007.

Han er gift og har et barn.

Eksterne henvisninger 

Politikere fra Georgien
Peter Gantzler

Peter Gantzler (født 28. september 1958) er en dansk skuespiller og lejlighedsvis instruktør. Han er kendt fra en lang række film fra 1990'erne og fra fremtrædende roller i tv-serier i samme periode. Han er især kendt for rollen som Mike i Taxa, den bløde Jørgen Mortensen i Italiensk for begyndere, titelrollen i Dommeren samt onklen i de to første nyindspilninger af filmene om Min søsters børn.

I 2011 instruerede han filmen Dreng, som han også spillede med i.

Biografi 
August Janek Peter Gantzler læste oprindeligt dansk på Københavns Universitet, men skiftede til Statens Teaterskole, hvorfra han er uddannet i 1990. Siden har han optrådt på talrige teatre i hovedstadsområdet, men det er på tv og film, han har fået sit store gennembrud.

Han er gift med skuespillerinden Xenia Lach-Nielsen, som han har en datter med. Peter Gantzler er søn af Anton Christian Gantzler, (født 27. sep. 1926, Struer) og Inger Løwe, (født 15. sep. 1923, Vordingborg).

Film

Tv-produktioner (uddrag)

Hædersbevisninger 
2001: Bedste skuespiller (Valladolid International Film Festival), Robert for bedste birolle, bedste skuespiller (Bordeaux International Festival of Women in Cinema) – alle for rollen som Jørgen Mortensen i Italiensk for begyndere.

Litteratur 
 Helle Skram de Fries: En helt igennem sexet mand (Tidens Kvinder nr. 3, 2004)

Eksterne henvisninger 
 

Skuespillere fra Danmark
Robertprisen for årets mandlige birolle
Filminstruktører fra Danmark
Verdens rigeste personer

Verdens rigeste personer, opdateret for December 2022. , grundlægger af LVMH har indtaget førstepladsen som den rigeste mand i verden med en formue på over $180 milliarder.

Forbes 
Det amerikanske medie Forbes udgiver årligt deres rangering af de rigeste milliardærer i verden opgjort efter nettoformue – listen går også under navnet The World's Billionaire. Listen blev offentliggjort for første gang i marts 1987. Nettoformuen for den enkelte person er estimeret på baggrund af blandt andet informationer fra diverse regnskaber, værdien af personernes dokumenterede aktiver samt gældsforpligtigelser. Monarker og diktatorer er ekskluderet fra listen, som følge af stor usikkerhed vedrørende blandt andet ejerskab over enkelte aktiver. Denne liste er derfor en opgørelse af de rigeste personer i verden, fraregnet evt. monarker og diktatorer.
Den seneste liste per januar 2022 ser ud som følger:

De fem bedst placeret på Forbes liste fra tidligere år kan findes i nedenstående tabel:

Se også 
 Danmarks rigeste personer (liste)

Referencer

Eksternt link 
 

Rigeste personer, verdens
Rigdom
Min søsters børn (film fra 2001)

Min søsters børn er en dansk film fra 2001, instrueret af Tomas Villum Jensen efter et manuskript af Michael Asmussen og Søren Frellesen. Musikken er lavet af Jesper Winge Leisner, mens sangen "En dejlig morgen" er fra Danser med Drenge.

Handling 

Den anerkendte børnepsykolog Erik Lund, forfatter til bogen 'Barnlige børns bedrifter', får lejlighed til at prøve teorierne af i praksis, da han skal passe søsterens fem særdeles livlige børn i alderen tre til seksten. Børnene vil bl.a. benytte lejligheden til at få sat familiens hus i stand, så det ikke behøver at blive solgt.

Medvirkende 
 Peter Gantzler – Onkel Erik
 Wencke Barfoed – Mor
 Niels Olsen – Far
 Lotte Merete Andersen – Fru Flinth
 Asger Reher – Hr. Børgesen
 Lene Maria Christensen
 Laura Christensen
 Joachim Knop
 Jeppe Kaas
 Birthe Neumann – Ejendomsmægler
 Benedikte Maria Hedegård Mouritsen – Pusle
 Michael Meyerheim – Sig selv
 Fritz Bjerre Donatzsky-Hansen – Blop
 Neel Rønholt – Amalie
 Lasse Baunkilde – Frederik
 Stefan Pagels Andersen – Jan
 Mikkel Sundø – Michael
 Bubber − Sig selv

Fortsættelse 
Filmen fik to opfølgere, Min søsters børn i sneen fra 2002 og Min søsters børn i Ægypten fra 2004.

Referencer

Eksterne henvisninger 

 2001
Danske film fra 2001
Familiefilm fra Danmark
Film instrueret af Tomas Villum Jensen
Robertprisen for årets børne- og familiefilm
Dansksprogede film
Min søsters børn i sneen

Min søsters børn i sneen er en dansk film fra 2002, instrueret af Tomas Villum Jensen og skrevet af Michael Asmussen og Søren Frellesen.

Filmen er en opfølger til Min søsters børn fra 2001 og opfølges af Min søsters børn i Ægypten fra 2004.

Handling 

Børnepsykologen Erik Lund indvilliger igen i at passe sin søsters unger. Sammen med de fem ældste børn tager onkel Erik til Norge på skiferie. De erfarer snart, at fru Flinth sammen med tre veninder er på kur- og kulturophold på samme hotel. Udsigten til en uge i selskab med Fru Flinth er mere end børnene kan bære, så de begynder straks at udvikle kreative ideer...

Medvirkende 
 Peter Gantzler som Onkel Erik
 Wencke Barfoed som Mor
 Niels Olsen som Far
 Stefan Pagels Andersen som Jan
 Mikkel Sundø som Michael
 Lotte Andersen som Fru Flinth
 Ida Dwinger som Regitze
 Michelle Bjørn Andersen som Fie
 Benedikte Maria Mouritsen som Pusle
 Joy-Maria Frederiksen som Elisabeth
 Joachim Knop som Falckmand
 Kristian Halken som Trylle-Johannes
 Birthe Neumann som Ejendomsmægler
 Asger Reher som Hr. Børgesen
 Claus Strandberg som Fejemand
 Michael Asmussen som Dan
 Neel Rønholt som Amalie
 Per Christian Ellefsen som Bjørn, norsk hoteldirektør

Noter

Eksterne Henvisninger 

I sneen
Danske film fra 2002
Komediefilm fra Danmark
Film instrueret af Tomas Villum Jensen
Dansksprogede film